google/wiki40b huggingface dataset:
Hlavný štáb partizánskych oddielov na Slovensku

Hlavný štáb partizánskych oddielov na Slovensku (HŠPO) bol od 18. septembra 1944 ústredný koordinačný a riadiaci organ partizánskeho hnutia na Slovensku. Štáb slúžil ako orgán SNR pre velenie partizánskemu hnutiu a súčinnosť s 1. československou armádou na Slovensku (1. ČSA) v rámci Rady na obranu Slovenska počas Slovenského národného povstania so súhlasom Ústredného štábu partizánskeho hnutia (ÚŠPH) v Kyjeve.
Náčelníkom (veliteľom) štábu bol Karol Šmidke (menovaný SNR už dňa 7. 9. 1944), ktorý mal dvoch zástupcov. 1. zástupca bol podplukovník Branislav Manica a 2. zástupca JUDr. Vladimír Daxner. Štáb bol umiestnený v Banskej Bystrici, odkiaľ sa 26. októbra presťahoval do priestoru Nízkych Tatier. 29. októbra 1944 bola jeho pôsobnosť rozšírená na celé československé územie a preto bol premenovaný na Hlavný štáb partizánskeho hnutia v Československu (HŠPH), v ktorého čele bol od 30. septembra 1944 plukovník Alexej Nikitič Asmolov.
Politické vedenie SNP prevzalo Predsedníctvo Pléna SNR, ktorému podliehali jednotlivé povereníctva a ich riadiaci pracovníci v paritnom zastúpení komunistov a nekomunistov. Plénum malo 50 členov: 24 komunistov (vrátane sociálnych demokratov) a 24 predstaviteľov občianskeho odboja (členov Demokratickej strany po 17. septembri 1944) plus dvaja vojenskí velitelia 1. ČSA - generáli Ján Golian a Rudolf Viest. Plénum od 5. septembra do 23. októbra 1944 zasadalo 15-krát. 12. septembra 1944 sa konalo 4. zasadnutie SNR s hlavným bodom programu - zriadenie Rady na obranu Slovenska. Jej prvoradou úlohou bolo organizovať obranu slobodného územia, riadiť bojové činnosti povstaleckej armády a partizánskych jednotiek. Predsedom Rady sa stal veliteľ 1. ČSA na Slovensku Golian, neskôr Viest. Ďalšími členmi Rady boli dvaja zástupcovia SNR, traja predstavitelia povstaleckej armády a dvaja zástupcovia HŠPO.
Na oslobodenom území došlo k prevzatiu moci miestnymi a okresnými Revolučnými národnými výbormi (RNV), ktoré organizovali nábor záložníkov do armády a dobrovoľníkov do partizánskych oddielov (mobilizačné vyhlášky). Tak ako orgány SNR, aj RNV boli paritne zložené z komunistov a nekomunistov.
Peyrillac-et-Millac

Poloha

Obec má rozlohu 6,94 km². Najvyšší bod je položený 323 m n. m. a najnižší bod 80 m n. m.

Obyvateľstvo

Počet obyvateľov obce je 219 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Minerva (obrnený automobil)

Minerva bol belgický obrnený automobil, používaný v 1. svetovej vojne. Navrhol ho poručík Charles Henkart, pričom ako základ mu poslúžil civilný automobil. Vyrábal sa od roku 1914, z armádnych služieb bol stiahnutý v roku 1931, policajné zložky ho však používali až do roku 1937. Považuje sa za jeden z prvých obrnencov, ktorý bol použitý v boji.
"Duchovným otcom" obrneného automobilu Minerva bol poručík Charles Henkart. Sám nadšený motorista, dal si v spoločnosti Cockerill Works v Hobokene obrniť svoje dve civilné autá Minerva, ktoré následne používal v 1. svetovej vojne na prieskumné misie. Pri jednej z nich, 6. septembra 1914, bol zastrelený. V tom čase už bola v príprave sériová výroba obrneného vozidla, postavená na základe osvedčenej civilnej verzie.

Charakteristika

Korba bola vyrobená zo 4-mm pancierového plechu, jednotlivé časti boli vzájomne spojené nitmi. Ako výzbroj slúžil guľomet Hotchkiss (ráž 7,92 mm; iný zdroj uvádza 8 mm), pričom existovala aj verzia vyzbrojená Kanónom Puteaux (ráž 37 mm). Automobil bol poháňaný dvojtaktným štvorvalcovým benzínovým motorom s výkonom 38 koní, vážil 4 tony a dosahoval maximálnu rýchlosť 40 km/h. Posádku tvorili tri osoby: vodič, guľometník (ktorý bol zároveň aj veliteľom) a nabíjač.
Bol určený k obrane rovinatého Belgicka, preto neprekážala jeho neschopnosť pohybu v ťažšom teréne. Napriek tomu ním bol vyzbrojený napríklad expedičný zbor Corps Expeditionnaire des Autos-Canons-Mitrailleuses Belges en Russie, v roku 1915 odoslaný na ruský front.
Inverzia teploty vzduchu

Inverzia teploty vzduchu alebo teplotná inverzia je meteorologický jav, keď teplota vzduchu v niektorej vrstve dolnej atmosféry s výškou neklesá, ale stúpa. Teplotné inverzie sú sledované predovšetkým v súvislosti s ich vplyvom na mieru znečistenia ovzdušia.
Teplotná inverzia znamená stav, kedy teplý vzduch sa nachádza vyššie od zemského povrchu ako studený. Aj keď táto situácia je v istom ohľade „nelogická“, stav je to veľmi stabilný, pretože teplý vzduch má nižšiu hustotu, teda sa mu „nechce“ klesať dole. Atmosféra sa následkom toho nepremiešava. Splodiny pochádzajúce napr. z komínov sa potom nerozptyľujú a zostávajú v priestore nad mestom (tzv. zadymovanie).
Príčin vzniku inverzií môže byť niekoľko. V zime sa napr. môže vzduch pri povrchu nadmerne ochladiť v dôsledku radiačného vyžarovania. Žiarenie zo slnka nemôže túto stratu kompenzovať, okrem iného aj preto, že slnko sa v zime zdržuje nízko nad obzorom (ešte extrémnejšia môže byť situácia v horských dolinách, ktoré sú v zime takmer sústavne v tieni).
Inverzie vyvoláva aj snehová pokrývka, ktorá bráni výmene tepla medzi vzduchom a zemským povrchom (povrch „ohrieva“, vzduch nad ním ochladzuje) a navyše, vďaka bielej farbe odráža i značné množstvo dopadajúceho tepla.
Ďalšie možné príčiny vzniku inverzií súvisia so vzdušnou vlhkosťou (para alebo oblačnosť značne radiačne vyžaruje a okolitý vzduch sa ich následkom ochladzuje), eventuálne s dynamikou atmosféry (dotyk teplých a studených atmosférických frontov, vplyv prúdenia, a podobne).
Tiokyanatan

Štruktúra, väzby a koordinačné chémia

V anióne tiokyanatanu zdieľa záporný náboj približne rovnakým dielom síra a dusík. V dôsledku toho môže tiokyanatan pôsobiť ako nukleofil, ako na síre, tak na dusíku - je obojväzbným ligandom. [SCN]⁻ môže byť tiež mostíkom pre dve (M-SCN-M) alebo aj tri kovové atómy (>SCN- or -SCN<). 
Experimentálne dôkazy vedú k všeobecnému záveru, že trieda kovov A (tvrdé kyseliny) tvorí N−väzbové tiokyanatanové komplexy, keď to trieda B (mäkké kyseliny) tvorí S​​−väzbové komplexy. Niekedy sa prejavujú aj iné faktory, napríklad kinetika a rozpustnosť, môže sa objaviť aj väzobný izomerizmus, napríklad [Co(NH₃)₅(NCS)] Cl₂ a [Co(NH₃)₅(SCN)] Cl₂.

Organické tiokyanatany

Organické deriváty tiokyanatanov a deriváty s prechodnými prvkami môžu existovať ako väzbové izoméry. Organická skupina alebo prvok sa viaže na síru: R-S-C≡N, medzi uhlíkom a sírou je jednoduchá a, medzi uhlíkom a dusíkom je trojitá väzba. V izotiokyanatanoch sa substituent viaže na dusík: R-N=C=S, medzi uhlíkom a sírou je dvojitá a, medzi uhlíkom a dusíkom je taktiež dvojitá väzba.
Organické tiokyanatany sa hydrolyzujú na tiokarbamáty v Riemschneiderovej tiokarbamátovej syntéze.

Test na železo Fe3+

Ak sa pridá tiokyanatan ([SCN]⁻) do roztoku obsahujúceho železité ióny (Fe³⁺), sfarbí sa roztok do krvavočervená, pretože sa vytvoria ióny [Fe(NCS)(H₂O)₅]²⁺.

Výskyt v tele

Málo pravdepodobný sa javí výskyt tiokyanatanov v ľudských slinách. Tu sa totiž môžu tvoriť tiokyanatany, ak je osoba fajčiarom. U nefajčiarov sa vyskytnu len vtedy, ak sa pohybuje v zafajčenom prostredí. Už jedna vyfajčená cigareta je podnetom pre ich tvorbu. Ako dôkaz môže poslúžiť vyššie popísaná dôkazová reakcia. U pravidelných fajčiarov vznikne červený komplex, u občasných fajčiarov a nefajčiarov s pohybom v zafajčených prostrediach vzniká oranžový až jemne červený komplex. Nutné dodať, že tvorba v ľudských slinách má isté antibakteriálne účinky, a teda aj protektívne účinky na zuby, lebo tak v dôsledku zníženého výskytu baktérií v dutine ústnej znižuje riziko tvorby zubného kazu.
Felix Baumgartner

Kariéra

Parašutizmu sa začal venovať vo svojich šestnástich rokoch, svoje zručnosti potom zdokonaľoval v rakúskej armáde. V roku 1988 začal spolupracovať so spoločnosťou Red Bull, vyrábajúcou energetický nápoj rovnakého mena. Po roku 1990 sa začal okrem klasických zoskokov venovať aj BASE jumpingu, pri ktorom sa skáče z rôznych objektov – napríklad budov či útesov. V roku 1999 prekonal svetový rekord v skoku z výškovej budovy, keď zoskočil z mrakodrapu Petronas Towers v Kuala Lumpur. Dokázal bezpečne zoskočiť s padákom z ruky sochy Ježiša Krista v brazílskom Rio de Janeiro. 12. decembra 2007 zoskočil z 91. poschodia v tom čase najvyššej dokončenej stavby sveta - Taipei 101 v Taiwane.
V roku 2010 začal spolupracovať so spoločnosťou Red Bull na projekte Red Bull Stratos, ktorého cieľom bolo prekonanie výškového rekordu v zoskoku padákom. Štart bol naplánovaný na 9. októbra 2012, problémy s vetrom ho odsunuli na 14. októbra 2012, kedy sa tiež celý zoskok nakoniec úspešne uskutočnil. Prekonal tri rekordy: najvyššiu dosiahnutú výšku balóna s ľudskou posádkou, skok z najvyššej výšky nad zemským povrchom a najvyššiu dosiahnutú rýchlosť pri voľnom páde (1 357,6 km/h). Padák však otvoril skôr a preto oproti plánom neutvoril štvrtý rekord – v dĺžke voľného pádu. V svojej kariére absolvoval celkovo 2300 zoskokov.
Montigny-lès-Metz (obec)

Poloha

Obec má rozlohu 6,7 km². Najvyšší bod je položený 190 m n. m. a najnižší bod 165 m n. m.

Obyvateľstvo

Počet obyvateľov obce je 22 358 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Mintál

Klubová kariéra

Svoju kariéru začal v klube MŠK Žilina, v drese ktorej v lige debutoval v roku 1996, keď mal 19 rokov. Nasledujúcu sezónu bol siedmy najlepší strelec ligy a s klubom dosiahol štvrté miesto. V sezóne 2001/02 sa stal s 21 gólmi najlepší strelec a zároveň so Žilinou získal majstrovský titul. Nasledujú sezónu bol s dvadsiatimi gólmi spolu s Martinom Fabušom opäť najlepším strelcom a Žilina svoj úspech tiež zopakovala. V Žiline na drese nosieval číslo 9.
V lete 2003 prestúpil za 100 000 eur do nemeckého klubu 1. FC Norimberg, ktorý v tom čase hrával druhú najvyššiu súťaž. Podpísal dvojročnú zmluvu a v drese Norimbergu debutoval 5. júla v prípravnom zápase proti ASV Neumarkt.
Hneď vo svojej prvej sezóne dosiahol s Norimbergom postup do Bundesligy. 28. augsta 2004 strelil v ligovom zápase proti Hamburgu hetrik, pričom sa stal prvým slovákom v Bundeslige, ktorému sa to podarilo. Počas svojej prvej sezóny v Bundeslige sa stal najlepším strelcom celej súťaže.
Po štyroch sezónach však klub zostúpil do druhej ligy. V druhej lige sa počas sezóny 2008/09 Mintálovi vrátila forma, stal sa najlepším strelcom a v hlasovaní fanúšikov sa stal najlepším hráčom druhej bundesligy. Norimberg v tejto sezóne dosiahol tretie miesto a po baráži postúpil do najvyššej Bundesligy.

21. júla 2012 nastúpil na svoj posledný zápas proti Dortmundu. Rozlúčiť sa prišlo 30 000 fanúšikov. Marek v tomto zápase strelil v 44. minúte gól. Norimberg nakoniec vyhral 4 : 2.

Reprezentácia

Na svoj prvý reprezentačný zápas nastúpil 6. februára 2002. V máji 2009 oznámil koniec reprezentačnej kariéry.

1. FC Norimberg "A"

23. apríla 2014 odvolalo vedenie 1. FC Norimberg holandského trénera Gertjana Verbeeka. Tri kolá pred koncom najvyššej nemeckej futbalovej súťaže, vymenovalo za hlavného trénera Rogera Prinzena a za jeho asistenta Mareka Mintála. Tréneri sa mali pokúsiť udržať pre Norimberg prvoligovú príslušnosť.
Cabrières-d’Aigues

Poloha

Obec má rozlohu 18,96 km². Najvyšší bod je položený 1 122 m n. m. a najnižší bod 300 m n. m.

Obyvateľstvo

Počet obyvateľov obce je 842 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horehronie

Horehronie (Horehronský región cestovného ruchu alebo Horné Pohronie) je slovenský región  cestovného ruchu rozprestierajúci sa na hornom toku rieky Hron, na území okresov Banská Bystrica a Brezno. Zo severnej strany región ohraničuje hrebeň Nízkych Tatier, z juhu pohoria Muránska planina, Veporské vrchy a Poľana. 
Horehronie je jednou z najmalebnejších častí Slovenska a to z dôvodu rozmanitosti prírodných krás, bohatou kultúrou a tradíciami.

Prírodné zaujímavosti

Na Horehroní sa nachádza viacero prírodných zaujímavostí. Pod najvyšší stupeň ochrany patria dva národné parky, Národný park Nízke Tatry a Národný park Muránska planina. Mýto pod Ďumbierom a Tále ponúkajú zvlášť dobrý prístup do Nízkych Tatier s vybavenosťou pre návštevníkov. Neďaleko je aj Bystrianska jaskyňa, ktorá počas SNP poskytla úkryt okolitým obyvateľom. 
Rozšíreným športom na Horehroní je lyžovanie či už zjazdové, alebo bežecké. V Osrblí je centrum biatlonu kde sa v roku 1997 konali majstrovstvá sveta. Na zjazdové lyžovanie sú možnosti na svahoch Chopku, na Čertovica, v Mýto pod Ďumbierom, Selciach a inde.
V obci Brusno sú kúpele v ktorých sa využívajú žriedla Ondrej, Ludwig a Paula na liečbu ochorení tráviaceho ústrojenstva.

Kultúra

V Heľpe sa od roku 1966 každoročne konajú Horehronské dni spevu a tanca, folklórny festival so zameraním na Horehronie a jeden z najstarších na Slovensku.
Horehronský viachlasný spev je zapísaný do Reprezentatívneho zoznamu nehmotného kultúrneho dedičstva ľudstva UNESCO. Dňa 8. decembra 2017 o tom rozhodli členovia Medzivládneho výboru na ochranu nehmotného kultúrneho dedičstva UNESCO, na juhokórejskom ostrove Jeju, na svojom 12. zasadnutí.

Ďalšie zaujímavosti

Medzi vyhľadávané turistické atrakcie regiónu patrí aj Čiernohronská železnica v Čiernom Balogu a Lesnícky skanzen vo Vydrovskej doline. Táto úzkorozchodná železnica bola postavená v doline Čierneho Hrona hlavne na odvoz dreva. 
Železničné zaujímavosti dopĺňa Telgártska slučka na trati Červená Skala – Margecany. Táto slučka (sčasti tunel), unikát v bývalom Československu, umožňuje trati nabratie potrebnej výšky pre prechod sedlom Besník. 
V okrese Brezno sa nachádza 14 lyžiarskych svahov s vlekmi.
PFOS

Perfluoroktansulfonan (PFOS) je fluórovaný anión používaný ako súčasť polymérov alebo ako surfaktant.

Vlastnosti

PFOS je perzistentná organická látka so schopnosťou hromadiť sa v organizme, ktorá bola preukázaná v telách rýb, vtákov, cicavcov aj ľudí. Na zvieratách bolo preukázané, že môže poškodiť pečeň, narušiť rozmnožovanie alebo spôsobiť poruchu vo vývoji plodu. Podla epidemiologických štúdií môže u ľudí vyvolať rakovinu.

Regulácia

V Európskej únii je použitie PFOS obmedzené smernicou 2006/122/ES.
V súčasnosti je PFOS preverovaný a zvažuje sa zaradenie na zoznam Štokholmského dohovoru o perzistentných organických látkach. V máji 2009 sa bude rozhodovať o zaradení PFOS na čiernou listinu na 4. konferencii zmluvných strán Štokholmského dohovoru.
Pavol (apoštol)

Život

Pochádzal z nábožnej židovskej rodiny z kmeňa Benjamin, ktorá mala rímske občianske právo. Bol vychovaný ako farizej, dostalo sa mu však zrejme aj grécke vzdelanie. Písal po grécky a citáty zo Starého zákona preberal z jeho gréckeho prekladu. Neskôr študoval v Jeruzaleme u slávneho rabína Gamaliela I. a sám sa stal rabínom. Vyučil sa aj remeslu a bol tiež výrobcom stanov.
Saul bol horlivým vyznavačom židovskej viery a z poverenia veľkňaza prenasledoval kresťanov, väznil ich a mučil. Mnohí kresťania z Jeruzalema pred prenasledovaním ušli, niektorí sa uchýlili do Damasku, kde obracali na kresťanskú vieru tamojších obyvateľov. Saul sa vybral do Damasku pochytať kresťanov a priviesť ich do Jeruzalema. Pred príchodom do Damasku mal videnie, po ktorom sa obrátil na kresťanskú vieru. Odtiaľ pochádza príslovie Obrátenie Šavla na Pavla.

Zákony

Bol prvým vzdelancom medzi Kristovými učeníkmi (snáď s výnimkou evanjelistu Marka). Kresťanstvo chápal ako tretí stupeň vo vývoji zákona.
Pohania podliehajú zákonu prírodnému, zbožňujú prírodné sily ako bohov, klaňajú sa svojim výtvorom alebo zvieratám, prosto sú poddaní prírode. Je to teda aj poddanstvo zákonu tela, zbožňovanie jeho potrieb. Pohanský človek je celkom pohltený prírodou, klania sa a korí sa jej. Prijíma jej zákon, zákon boja, pomsty, krvi.
Druhou fázou vývoja zákona je zákon starožidovský. Nie je to už zákon prírody, ale „zákon otcov“, písaný kódex, vyjadrujúci vôľu jedného boha - „Jahve“, ktorý sa skrze prorokov „zjavoval“ izraelskému národu. Je to zákon Boha „Jahve“, ktorý sa často správa až príliš ľudsky, keď napríklad od Abraháma žiada smrť jeho syna Izáka, ako skúšku Abrahámovej oddanosti Bohu „Jahve“. V poslednej chvíli anjel zadržiava Abrahámovu ruku a nedovoľuje Abrahámovi obetovať syna. „Jahve“ je presvedčený o Abrahámovej oddanosti a má dôkazový materiál, pre „Jahveho“ odporcov, že človek (v tomto prípade Abrahám) neslúži „Jahvemu“ zo sebeckých dôvodov.
Kresťanstvo je zákonom lásky a pokoja.

Úcta

Vo väčšine kresťanských cirkví sa sviatok sv. apoštola Pavla slávi 29. júna spoločne s apoštolom Petrom.
V gréckokatolíckej cirkvi sviatku svätých apoštolov Petra a Pavla predchádza tzv. Petro-pavlovský alebo Apoštolský pôst (ľudovo nazývaný Petrovka).
Rohačka brazílska

Rohačka brazílska (Ceratophrys cornuta) je robustný druh žabotvarých.

Opis

Na mimoriadne bachratom 10 – 20 cm dlhom tele má obrovskú hlavu, ktorá je niekedy až 1,6-krát väčšia než telo, veľké ústa a výbežky, ktoré majú podobu rohov. Jej zložitá kresba vytvára veľmi dobrú kamufláž. Samičky nakladú 1 000 vajíčok naraz, ktoré skryjú do vodných rastlín. 
Kedysi sa rohačka považovala za rovnaký druh ako rohačka ozdobná (Ceratophrys ornata). Tento spor skončil, keď sa zistilo že rohačka brazílska obýva inú oblasť ako rohačka ozdobná, ani sa nekrížila a nepárili v prírode. Tento druh je známy tým, že sa živí inými druhmi žabami a to aj rohačkou ozdobnou.

Potrava

Hlavnú zložku potravy tvoria iné žaby, jaštery a myši, ktoré loví vyčkávacím spôsobom, keď čaká, až korisť príde k nej na dosah. Jej žubrienky už po vyliahnutí žijú dravým životom.

Areál rozšírenia

Vyskytuje sa na severozápade Južnej Ameriky.
Donau City

Donau City (voľný preklad Dunajské mesto) je miestna časť v 22. viedenskom mestskom obvode Donaustadt.
Nachádza sa severne od Dunaja, v predĺžení mosta Reichsbrücke. Nachádzajú sa tu moderné výškové budovy a mrakodrapy, komplexy Vienna International Centre a Austria Center Vienna.
Alloue

Poloha

Obec má rozlohu 46,54 km². Najvyšší bod je položený 231 m n. m. a najnižší bod 136 m n. m.

Obyvateľstvo

Počet obyvateľov obce je 527 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kolumbijská plošina

Kolumbijská plošina (angl. Columbia Plateau) je geologický a geografický región v amerických štátoch Washington, Oregon a Idaho. Je to široká čadičová plošina medzi Kaskádovými vrchmi a Skalnatými vrchmi, preťatá riekou Columbia.

Geológia

V neskorom miocéne a pliocéne jeden z najväčších útvarov z čadiča, ktorý sa kedy na svete objavil, zaplavil 160 tisíc km² Severozápadu dnešných Spojených štátov. V ďalších miliónoch rokov sa vylievala láva až vytvorila 1,8 kilometra hrubú vrstvu. Keď sa roztavená hornina dostávala na povrch, zemská kôra sa prelievala do miest, ktoré láva ponechala voľné.
Pokles kôry vytvoril náhornú plošinu - veľkú, mierne stlačenú lávovú planinu, ktorá je známa tiež ako Colombian basin. Starobylá rieka Columbia bola donútená zmeniť svoju pozíciu na dnešnú severozápadne sa pohybujúcu lávou. Láva najprv vyplnila údolie s tokmi, čím vytvorila jazerá. Našli sa tu skamenené listy, drevo, hmyz a kosti rôznych zvierat.
Lotyština

Gramatika

Lotyština je flektívny jazyk, ktorého skladba je ovplyvnená nemčinou. V lotyštine sa rozlišujú dva rody – mužský a ženský. Podstatné a prídavné mená sa skloňujú siedmimi pádmi – tými istými ako v slovenčine plus vokatívom. Prízvuk je až na výnimky na prvej slabike.
Vladimirskij central

Vladimirskij central (rus. Владимирский централ, dosl. Vladimírske väzenie) je väzenie pre nebezpečných zločincov vo Vladimíre, meste vzdialenom asi  190 km severovýchodne od Moskvy.
Bolo založené v roku 1783. Toto väzenie je najväčšie v Rusku.
Letné kúpalisko a hotel Laura

Letné kúpalisko a hotel Laura v Rajeckých Tepliciach je dielom architekta Františka Eduarda Bednárika navrhnutá v roku 1942 a postavená v roku 1944.

Charakteristika

Na prvý pohľad nenápadná, charakteristická expresívnymi tvarmi zo strany kúpaliska. Má dva esovite zatočené schodiská, umiestnené po bokoch budovy, vedúce na terasu, ktorá pôvodne nebola zakrytá. Stena reštaurácie je poloblúková so širokým pásovým oknom. Sú tu dva bazény: jeden je v tvare písmena L dlhý 50 metrov a druhý je detský v tvare kruhu. Kedysi pri hlavnej budove stála kolkáreň. Komplex obnovili v roku 1992 a hlavný objekt premenili na hotel Laura.
Montbrun-Bocage

Poloha

Obec má rozlohu 30,61 km². Najvyšší bod je položený 523 m n. m. a najnižší bod 259 m n. m.

Obyvateľstvo

Počet obyvateľov obce je 480 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trieux (Meurthe-et-Moselle)

Poloha

Obec má rozlohu 8,62 km². Najvyšší bod je položený 320 m n. m. a najnižší bod 245 m n. m.

Obyvateľstvo

Počet obyvateľov obce je 2 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Calonges

Poloha

Obec má rozlohu 15,99 km². Najvyšší bod je položený 94 m n. m. a najnižší bod 26 m n. m.

Obyvateľstvo

Počet obyvateľov obce je 594 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ignác Vécsei

Životopis

Ignác Vécsei sa narodil v Sandorfe (dnešné Prievaly) v židovskej rodine Weisz, neskôr si zmenil priezvisko na Vécsei. Študoval architektúru na vysokej škole technickej v Budapešti. Do roku 1914 pôsobil v Budapešti, po roku 1918 v Bratislave, asi od roku 1923 pracoval v spoločnej projektovej kancelárii s F. Weinwurmom. V roku 1944 spolu s manželkou deportovaný do koncentračného tábora Osvienčim, kde obaja zahynuli. Zameriaval sa na vykonávaciu dokumentáciu a stavebný dozor. Spoločne s Friedrichom Weinwurmom má významný podiel na rozvoji modernej architektúry na Slovensku. 
Pred obytným domom na Hlbokej 3 v Bratislave, kde s rodinou žil sú umiestnené Kamene zmiznutých určené pre Ignáca, manželku Jozefu a syna Štefana.
Saint-Geoirs

Poloha

Obec má rozlohu 6,93 km². Najvyšší bod je položený 747 m n. m. a najnižší bod 414 m n. m.

Obyvateľstvo

Počet obyvateľov obce je 489 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Journet

Poloha

Obec má rozlohu 58,51 km². Najvyšší bod je položený 153 m n. m. a najnižší bod 97 m n. m.

Obyvateľstvo

Počet obyvateľov obce je 364 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vozovňa Petržalka

Vozovňa Petržalka je označenie vozovňe 3. prevádzky Dopravného podniku Bratislava, divízie Autobusy (3DPA). Z vozovne sú vypravované predovšetkým linky premávajúce po sídlisku Petržalka. Z Vozovne Petržalka sú vypravované linky: 59, 68, 80, 83, 87, 91, 92, 93, 94, 95, 98, 99, 184, 191, 192, X31, Záložné vozidlo (stanovište Most SNP a Dúbravka v noci aj ZV Hlavná stanica), N34, N80, N91, N93, N95 a N99 cez víkendy aj posilová linka pre študentov 131.
Vozovňa je situovaná na konci Petržalky v lokalite Lúky VIII. Súčasná vozovňa bola otvorená v apríli 2007. Pôvodná Vozovňa Petržalka (Pri Seči) bola situovaná na Einsteinovej ulici. Napriek tomu, že je nová, nemá plničku plynu a to napriek tomu, že súčasný trend v Bratislave je plynofikácia vozidiel. Z uvedeného dôvodu nemá ani plynové autobusy. Vybudovanie novej vozovne prospelo k pohodlnejšiemu dopraveniu cestujúcich z odľahlejších častí Petržalky a to využitím dojazdovej trasy liniek smerujúcich do vozovne.

Vozidlový park

Vo vozidlovom parku Vozovne Petržalka sa nachádzajú štyri typy autobusov, ktoré denne vypravuje:
Champey

Poloha

Obec má rozlohu 11,3 km². Najvyšší bod je položený 524 m n. m. a najnižší bod 342 m n. m.

Obyvateľstvo

Počet obyvateľov obce je 849 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estetika 20. storočia

Estetika 20. storočia je súbor estetických učení 20. stor.. Najmä v 2. polovici 20. stor. dospieva do štádia značnej nejednotnosti tak v chápaní svojho predmetu ako aj svojich metód. Pokračujú tak tendencie diferencovať až oddelovať jej základné časti (všeobecnú estetiku, teóriu mimoumeleckého estetična a všeobecnú umenovedu), ako aj tendencie spájať ich uznávaním nadradeného pojmu a integrujúcej oblasti estetična.
Metódy odvodzuje estetika 20. stor. jednak zo špeciálnych vied (semiotika, lingvistika, teória informácií atď.), jednak z filozofickych smerov (fenomenológia, existencializmus atď.). Svoj predmet skúmania rozšíruje za hranice estetickych a umeleckych javov smerom k výrokom o nich (analytická estetika) a ďalším stránkam alebo vrstvám jazyka alebo metajazyka estetiky, estetického diskurzu a pod. (dekonštrukcia, postmoderna).